Bjerka stasjon

Bjerka stasjon er en jernbanestasjon på Nordlandsbanen ved Bjerka i Nordland. Stasjonen ble åpnet den 20. februar 1942 da Nordlandsbanen ble tatt i bruk fram til Bjerka. Bjerka stasjon ligger 27,91 kilometer fra Drevvatn stasjon og ligger 15,6 meter over havet.

Ved åpningen i 1942 var stasjonen betjent. Den 15. januar 1959 ble stasjonen ubetjent. Den 31. mai 1987 ble stasjonen igjen betjent for ekspedering av tog, reisende og gods.

Den gamle stasjonsbygningen var fra 1941. Det nåværende stasjonsbygget ble åpnet i 1993.

Den 1. januar 2007 opphørte det manuelle billettsalget på Bjerka stasjon, og stasjonen ble ubemannet. Billetter fra Bjerka stasjon må derfor bestilles via internett eller telefon.Arne Forbord: Slutt på billettsalget, Rana Blad, 10. januar 2007

To ganger i døgnet styres stasjonens lysanlegg manuelt av en togekspeditør. Når fjernstyringsanlegget for Nordlandsbanen er ferdig utbygd, vil det heller ikke være behov for manuell tilstedeværelse ved kryssing.

Referanser

 Litteratur 



 Eksterne lenker 

Kategori:Jernbanestasjoner i Nordland
Kategori:Jernbanestasjoner på Nordlandsbanen
Kategori:Transport i Hemnes
Kategori:Jernbanestasjoner åpnet i 1942
Kategori:1942 i Norge
Kategori:Byggverk i Hemnes